Luettelo miekkailutermeistä

Lameeliiveihin pukeutuneita florettimiekkailijoita. Oikealla oleva miekkailija hyökkää syöksymällä ja vasemmalla oleva väistää osuman kvartti-väistöllä ja siirtymällä samalla ristiaskeleella taaksepäin.
Miekkailutermistö on lajin pitkän historian vuoksi yksi kaikkien urheilulajien rikkaimmista. Urheilumiekkailu muotoutui kohti nykyistä muotoaan etenkin Aurinkokuningas Ludvig XIV:n hovissa 1600-luvulla. Monet tuolta ajalta peräisin olevat miekkailun säännöt ja liikkeet ovat edelleen käytössä. Tämän vuoksi miekkailussa käytetään laajasti ranskankielistä sanastoa, ja esimerkiksi kansainvälisissä kilpailuissa tuomarit tuomitsevat ottelut tavanomaisesti ranskaksi. Miekkailusta ryhdyttiin puhumaan urheiluna 1890-luvulla. Ensimmäiset varsinaiset miekkailukilpailut järjestettiin 1890-luvun alussa. Vuonna 1896 floretti ja säilä olivat lajeina ensimmäisissä olympialaisissa Ateenassa, ja kalpa tuli mukaan kilpailuohjelmaan vuonna 1900 Pariisissa. Urheilumiekkailun lisäksi miekkailusanastoa käytetään myös historiallisessa ja näyttämömiekkailussa.
Taulukon rivit voi aakkostaa kunkin sarakkeen jäsenten mukaan painamalla halutun otsikon yhteydessä olevaa nappia.
| suomi | ranska | osa-alue | selitys | kuva |
| --- | --- | --- | --- | --- |
| hyökkäys | attaque | tekniikka | vastustajaa kohti kättä ojentamalla suoritettu liike aseen kärjen osoittaessa pätevää osuma-aluetta. |  |
| riposti | riposte | tekniikka | hyökkäyksen väistämisen jälkeen suoritettu hyökkäysliike |  |
| vastariposti | contre-riposte | tekniikka | ripostin väistämisen jälkeen suoritettu hyökkäysliike |  |
| väistö | parade | tekniikka | aseella suoritettu puolustusliike, joka estää vastustajan hyökkäystä osumasta |  |
| suora väistö | parade directe | tekniikka | väistö, joka suoritetaan hyökkäykseen nähden samaan linjaan. Väistöt nimetään sen linjan mukaan jossa ne suoritetaan, esimerkiksi kvartti-väistö. |  |
| kiertoväistö | parade en contre | tekniikka | väistö, joka suoritetaan hyökkäykseen nähden vastakkaiseen linjaan. Kiertoväistöt nimetään sen linjan mukaan, johon ne päättyvät, esimerkiksi kontrasiksti. |  |
| pysäytys | arrêt | tekniikka | vastahyökkäys, joka suoritetaan hyökkäystä vastaan |  |
| kyykky-arrêt |  | tekniikka | pysäytys, jossa vastahyökkääjä välttää hyökkääjän osuman menemällä nopeasti kyykkyyn samalla ojentamalla asekätensä tätä kohti |  |
| jatko | remise | tekniikka | hyökkäys, joka suoritetaan välittömästi ensimmäisen hyökkäyksen jälkeen ilman, että asekättä koukistetaan välissä |  |
| toisto | redoublement  | tekniikka | hyökkäys, joka suoritetaan vastustajaa vastaan, joka on väistänyt ensimmäisen hyökkäyksen ilman ripostia |  |
| uusinta | reprise d'attaque  | tekniikka | uusi hyökkäys välittömästi varoasentoon palaamisen jälkeen |  |
| ottelualue | la piste | välineet | 14 x 1,5–2 metrin suuruinen alue, jolla miekkailuottelut käydään |  |
| aloittakaa | allez | komennot | komento, jonka jälkeen miekkailijat aloittavat miekkailun |  |
| seis | halte | komennot | komento, joka pysäyttää miekkailuottelun |  |
| vartalokontakti | corps à corps | säännöt | "vartalo vartaloa vasten": miekkailijat koskevat toisiinsa ottelun aikana |  |
| ryntäys | flèche | tekniikka | hyökkäysliike ristiaskeleella; myös nimillä flessi, nuoli |  |
| kierros | tour | kilpailut | kilpailun osa |  |
| osuma | touche | tekniikka | onnistuneesti suoritettu pisto tai säilällä myös lyönti, josta miekkailija saa pisteen |  |
| etuoikeus | priorité | säännöt | floretin ja säilän taistelusopimuksien mukaan määräytyvä periaate, joka määrää kumpi miekkailijoista sai osuman molempien merkkivalojen palaessa |  |
| vapaamiekkailu | assaut | kilpailut | kahden miekkailijan välinen ystävyysottelu |  |
| ottelu | match | kilpailut | kahden miekkailijan välinen taistelu, joka otetaan huomioon kilpailussa |  |
| kilpailu | compétition | kilpailut | useista otteluista koostuva tapahtuma, jonka tarkoituksena on selvittää miekkailijoiden paremmuus |  |
| vaihe | temps | tekniikka | yksinkertaisen miekkailuliikkeen suorittamiseen kuluva aika |  |
| yksi-kaksi | une-deux | tekniikka | hyökkäysliike, jossa hyökkäys suoritetaan samassa linjassa, josta liike alkoi niin, että terä käy hyökkäyksen aikana vastakkaisella linjalla |  |
| heittopisto | coupé | tekniikka | hyökkäys, jossa hyökkääjän terä kulkee hyökkäyksessä vastustajan terän ylitse ja pisto suoritetaan vastakkaiseen linjaan liikkeen alun suhteen |  |
| varoasento | en garde | tekniikka | asento, jossa miekkailijat ovat ennen hyökkäyksen aloittamista ja johon palataan hyökkäyksen jälkeen |  |
| perusasento |  | tekniikka | asento, jossa suoritetaan miekkailutervehdys. Miekkailija seisoo selkä suorassa jalat 90° kulmassa toisiinsa nähden kantapäät vastakkain. |  |
| vastatempo | contre-temps | tekniikka | aseliike, joka suoritetaan vastustajan pysäytystä vastaan |  |
| oletteko valmiit? | etês-vous prêts? | komennot | tuomarin kysymys ennen ottelun aloittamista allez-komennolla |  |
| syöksy | fente | tekniikka | miekkailun tärkein hyökkäysliike |  |
| siirto, dégagement | dégagement | tekniikka | terän siirtäminen vastustajan terän alitse sidonnan välttämiseksi |  |
| linja | ligne | tekniikka | tietty hyökkäyksen suunta. Floretti- ja kalpamiekkailussa käytetään kahdeksaa eri linjaa. |  |
| ylälinjat | lignes supérieures | tekniikka | linjat, jotka ovat miekkailijan asekäden yläpuolella tämän ollessa varoasennossa |  |
| alalinjat | lignes inférieures | tekniikka | linjat, jotka ovat miekkailijan asekäden alapuolella tämän ollessa varoasennossa |  |
| sisälinjat | lignes internes | tekniikka | linjat, jotka ovat miekkailijan asekädestä katsottuna rintakehän puolella tämän ollessa varoasennossa |  |
| ulkolinjat | lignes externes | tekniikka | linjat, jotka ovat miekkailijan asekädestä katsottuna rintakehän vastakkaisella puolella puolella tämän ollessa varoasennossa |  |
| priimi | prime | tekniikka | ensimmäinen linja. Terä osoittaa alaspäin ja terä on sisälinjassa miekkailijan ranne pronaatiossa. |  |
| sekondi | seconde | tekniikka | toinen linja. Terä osoittaa alaspäin ja terä on ulkolinjassa ranne pronaatiossa. |  |
| terssi | tierce | tekniikka | kolmas linja. Säilämiekkailun peruslinja, jossa ottelijat ovat varoasennossa. Terä ylöspäin ulkolinjassa ranne pronaatiossa. |  |
| kvartti | quarte | tekniikka | neljäs linja. Terä osoittaa hieman ylöspäin sisälinjassa ranne supinaatiossa. |  |
| kvintti | quinte | tekniikka | viides  linja. Terä osoittaa hieman ylöspäin sisälinjassa ranne pronaatiossa. Säilässä terää pidetään pään yläpuolella suojaamassa siihen kohdistuvilta iskuilta. |  |
| siksti | sixte | tekniikka | kuudes linja. Kalpa- ja florettimiekkailun peruslinja, jossa ottelijat ovat varoasennossa. Terä osoittaa hieman ylöspäin ulkolinjassa ranne supinaatiossa. |  |
| septimi | septime | tekniikka | seitsemäs linja. Terä osoittaa hieman alaspäin sisälinjassa ranne supinaatiossa. |  |
| oktaavi | octave | tekniikka | kahdeksas linja.  Terä osoittaa hieman alaspäin ulkolinjassa ranne supinaatiossa. |  |
| teräänlyönti | battement | tekniikka | isku vastustajan terään omalla aseella |  |
| hyppy | balestra | tekniikka | lyhyt hyppy eteenpäin, yleensä hyökkäystä valmisteleva liike. |  |
| väistin | la coquille  | välineet | aseen kädensuoja |  |
| kokilli | la coquille | välineet | kts. väistin |  |
| sähköase |  | välineet | ase, joka voidaan kytkeä sähköiseen merkinantolaitteeseen |  |
| kylmä ase |  | välineet | ase, jota ei voida kytkeä sähköiseen merkinantolaitteeseen |  |
| vartalojohto, "körppäri" | saks. Körperkabel | välineet | sähköjohto, jolla ase yhdistetään merkinantolaitteeseen |  |
| lamee | lame | välineet | sähköä johtava asuste (floretissa liivi, säilässä takki), jota käytetään erottamaan pätevä osuma-alue epäpätevästä. |  |
| flikki | flick | tekniikka | piiskanomainen pisto floretissa ja kalvassa, joka käyttää hyväksi terän taipuisuutta |  |
| valehyökkäys | feinte | tekniikka | hyökkäystä valmisteleva liike, jossa pyritään johtamaan vastustajaa harhaan todellisen hyökkäyksen suunnasta ja reagoimaan väärin |  |
| envelopment | enveloppement | tekniikka | liike, jossa vastustajan ase sidotaan ja kuljetetaan täysi ympyrä omalla aseella ilman, että kontakti aseiden välillä katoaa |  |
| plastron, suojaliivi | plastron protecteur | välineet | miekkailijan takin alla oleva suojaava vaate. |  |
| kypärä | masque | välineet | päätä ja kaulaa suojaava metalliverkosta valmistettu suojus |  |
| maski | masque | välineet | ks. kypärä |  |
| askel-syöksy | marcher-fente | tekniikka | miekkailuaskeleen ja syöksyn yhdistävä hyökkäys |  |
| askel-ryntäys | marcher-flèche | tekniikka | miekkailuaskeleen ja ryntäyksen yhdistävä hyökkäys |  |
| välttö | derobement | tekniikka | vastustajan teräänlyönnin tai sidonnan välttäminen siirrolla |  |
| kaksoispisto | coup double | säännöt | tilanne, jossa molemmat miekkailijat saavat piston yhtäaikaisesti (kalvalla) |  |
| sidonta | prise de fer | tekniikka | vastustajan terän pitäminen pois hyökkäyslinjasta omalla terällä |  |
| ristiaskel | la passe avant | tekniikka | askel, jossa miekkailijan jalat ohittavat toisensa. Säilässä ristiaskeleet ovat kiellettyjä. |  |
| erä | poule | kilpailut | 5–7 miekkailijan muodostama osa kilpailua, jossa kaikki kilpailijat ottelevat vuorollaan toisiaan vastaan |  |
| joukkueottelu | rencontre | kilpailut | kahden 3+1:n miekkailijan muodostaman joukkueen välinen ottelu |  |
| tuomari | arbitre | kilpailut | miekkailuottelun säännönmukaisuutta valvova henkilö |  |
| varoitus | l'avertissement | säännöt | tuomarin keltaisella kortilla ilmoittama rangaistus |  |
| rangaistusosuma | une touche de pénalisation | säännöt | tuomarin punaisella kortilla ilmoittama rangaistus, jonka seurauksena vastustajalle merkitään osuma |  |
| doublé | doublé | tekniikka | hyökkäys, jossa suoritetaan kaksi siirtopistoa peräkkäin välttäen samalla vastustajan kiertoväistö |  |
| pronaatio | pronation | tekniikka | kyynärvarren sisäänkierto siten, että kämmen osoittaa alaspäin |  |
| supinaatio | supination | tekniikka | kyynärvarren uloskierto siten, että kämmen osoittaa ylöspäin |  |
| croisé | croisé | tekniikka | vastustajan aseen siirtäminen ylälinjasta alalinjaan tai päinvastoin hyökkäyksen valmistelussa |  |
| plaqué | coup plaqué | tekniikka | pistoaseilla tehty hyökkäys, joka ei osu aseen kärjellä eikä siksi rekisteröidy merkinantolaitteeseen. |  |
| fraasi | phrases d'armes | säännöt | joukko miekkailijoiden peräkkäin suorittamia liikkeitä ja vastaliikkeitä, esim. hyökkäys-väistö-riposti-vastariposti |  |
| painallus | pression | tekniikka | hyökkäystä valmisteleva liike, jossa vastustajan terää painetaan omalla aseella |  |
| indeksi | indice | kilpailut | annettujen ja vastaanotettujen osumien erotus kilpailuissa. |  |
| kulma | angulation | tekniikka | ranteen asento, jota muuttamalla aseen kärki saadaan kohdistettua vastustajaan |  |